TENGGARONG – Ngkan ada Pulau Kumala odah Obyek wisata keluarga di Kabupaten Kutai Kartanegara (Kukar),mberikan dampak positif ntuk perekonomian masyarakat sampai ke pundi-pundi PAD salah satunya tu yahak ngan lewat jasa pengelolaan parkir kendaraan beiknya roda 2 (dua) maupun roda 4 (empat). Gala jua di pengelolaan parkir tu sorang, Pemkab Kukar mlalui Dinas Pariwisa Kukar dah nganui ke sida pihak investor supaya ngelola parkir secara profesional ngan sistem pola bagi hasel ngan pendapatan pengelolaan parkir.
"Pengelolaan parkir ne endak dikerjasamakan ngan sida pihak ke tiga secara profesional, dari hasel kerjasama tu kendia pemkab endak nerima bagi hasel dari pengelolaan parkir,"bunyi leh Kadis Pariwisata Kukar embok Sri Wahyuni.
Menurut nya jua, pihaknya dah molah penjajakan ngan investor tulak awal tahun lalu ngan ada dua penyedia jasa dah ngajukan proposal beinvestasi di Kukar di jasa pengelolaan parkir pulau kumala. "Kedua investor tu di waktu parak ne endak molah presentasi, berapa hitungan ngan sistem pola kerjasama di bagi hasil PAD disektor parkir," bunyinya.
Kerjasama ne maseh merlukan proses panjang, mulai dari izin Dishub, SK ngan seterusnya, sampai ke brapa investasi nya diperlukan di jasa parkir. "Kedua penyedia jasa ne beasal dari Kota Jakarta ngan Surabaya nya ditahui dah bepengalaman ngelola ratusan parkir temasuk di Kaltim," uje embok tu jua. (KP.04-medsi01)
bjn_Latn ind_Latn bjn_Latn bjn_Latn